Source: https://www.dantanasa.ro/ce-spune-legea-legea-nr-352008-contrazice-manipularile-ordinare-ale-usl-ului-in-chestiunea-romanilor-din-diaspora/
Timestamp: 2020-06-02 08:26:30+00:00
Document Index: 4575193

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ']

CE SPUNE LEGEA? Legea nr. 35/2008 CONTRAZICE manipulările ordinare ale USL-ului în chestiunea românilor din diaspora | Dan Tanasa – jurnalist | Documentat. Incisiv. Din 2008.
CE SPUNE LEGEA? Legea nr. 35/2008 CONTRAZICE manipulările ordinare ale USL-ului în chestiunea românilor din diaspora
August 6, 2012 •diaspora, PNL, PSD •Views: 1501
Legea nr. 35/2008 dăunează grav credibilității USL
Cred că înainte să comentăm bazaconiile pe care le debitează acum USL în încercarea disperată de a valida rezultatul referendumului din 29 iulie pentru demiterea președintelui Traian Băsescu ar trebui să ne uităm la prevederile legale în vigoare. În speță, prevederile Legii nr. 35/2008, cea în baza căreia s-au organizat precedentele alegeri parlamentare sunt cât se poate de clare (pot fi consultate aici) și stabilesc foarte clar cine și ce trebuie să facă în privința listelor electorale permanente, precum și cine figurează pe aceste liste.
Art. 22. – (1) Registrul electoral reprezintă o bază de date centralizată în care sunt înscrişi toţi cetăţenii români, inclusiv cei cu domiciliul în străinătate, care au împlinit vârsta de 18 ani, cu drept de vot. Înregistrarea cetăţenilor cu domiciliul în străinătate se va face pe baza evidenţei existente la Direcţia generală de paşapoarte din cadrul 24 Ministerului Internelor şi Reformei Administrative, utilizate la eliberarea paşapoartelor de tip CRDS.
1. Ideea potrivit căreia românii din afara granițelor țării trebuie scoși de pe listele electorale permanente este o manipulare ordinară a USL-ului!
2. Românii cu domiciliul/reședința în afara României NU pot fi scoși în acest moment LEGAL de pe listele permanente decât dacă Parlamentul României modifică Legea nr. 35/2008 în acest sens.
3. Românii din afara granițelor sunt din nou ținta discursurilor politicianiste ieftine ale PSD și PNL, după ce au fost stigmatizați că l-au scos pe Traian Băsescu președinte în 2009. La fel ca după alegerile prezidențiale din 2009, USL practică în acest moment aceeași manipulare ordinară cu care ne-a obișnuit Traian Băsescu, de învrăjbire a cetățenilor. Românii din țară sunt asmuțiți împotriva românilor din afara țării care, nu-i așa, nu știu ce se întâmplă în țară și ca atare ar trebui să nu mai voteze. Manipulare bolșevică!
4. La fel ca în 2009, PSD și PNL încearcă să își ascundă incapacitatea politică de a oferi românilor o alternativă credibilă prin ridicarea unor perdele de fum și aruncarea vinei asupra celor care, în opinia lor, nu au votat cu ei. Referendumul riscă să nu fie validat pentru că cele câteva milioane de români care locuiesc în afara granițelor țării figurează încă pe listele permanente. Dacă nu erau ei USL câștiga iar Băsescu era demis. Greșit! Nu românii din afara granițelor au impus cvorumul!
5. Deși prevederile Legii nr. 35/2008 sunt foarte clare în privința responsabilităților, nici până la această oră nu au fost deranjați cei din conducerea Autorității Electorale Permanente. Șeful Evidenței Populației a fost deranjat însă pentru alte chestiuni, nu pentru că nu s-a achitat de sarcinile legale.
6. Colegiile electorale din diaspora se întocmanesc pe baza listei paşapoartelor de tip CRDS, adică a acelor documente care certifică cetățenii români care și-au ales domiciliul în afara României. Marea majoritate a românilor din afara țării au domiciliul în țară și reședința în afara țării. Scoaterea lor de pe liste în acest moment ar fi ilegală!
3 Responses to CE SPUNE LEGEA? Legea nr. 35/2008 CONTRAZICE manipulările ordinare ale USL-ului în chestiunea românilor din diaspora
dezamagit de tine says:
Te felicit pentru tot ce faci dar, nu te mai baga in lucruri care te depasesc si nu te mai erija in trompeta basesciana. Te lasi maipulat si iti manipulezi cititorii preluand intoxicari gandite in labolatoarele portocalii de niste minti bolnave care nu vor sa renunte la putere si care nu au nimic sfant si nimic drag de tara asta. In timp ce Roncea intelege asta si renunta la Base tu te apuci sa te faci basist. Dece, nu esti corect si nu scrii de falsul de la Curtea Constitutionala ???
Subject: Media portocalie este implicată în modificarea hotărîrii Curţii ?CCR s-a pronunţat în altă speţă
1.La referendumul din 29 iulie a.c., stabilirea cvorumului de participare este guvernată de prevederi ale Legii referendumului coroborate cu prevederi din Legea alegerii parlamentului (Legea 35/2008). Acest element este recunoscut şi de judecătorii CCR.
2.Hotărârea CCR nr.3 din 2 august 2012 este una care vizează un set de contestaţii privind desfăşurarea referendumului şi nu are nicio legătură cu hotărârea pe care CCR o va lua pe 31 august privind validarea sau invalidarea referendumului.
3.Paragraful adăugat ulterior la Hotărîrea CCR din 2 august vitează expres una dintre contestaţiile cu care a fost sesizată Curtea şi a fost introdusă pentru lămurirea unei situaţii la care au făcut apel autorii sesizării.
4.Paragraful adăugat ulterior la Hotărîrea CCR din 2 august guvernează stabilirea cvorumului de participare în situaţia în care un referendum naţional se desfăşoară în paralel cu alegerile prezidenţiale.
5.Dacă se confirmă – şi nu există motive să nu fie crezut – declaraţiile publice ale judecătorului CC, Ion Predescu, atunci, paragraful adăugat ulterior la Hotărîrea CCR din 2 august a fost introdus ilegal şi este lovit de nulitate, chiar şi în situaţia în care a fost publicat înMonitorul Oficial.
Cotidianul.ro i-a întrebat pe juriştii consultaţi de ce totuşi noul paragraf adăugat pe 6 august în Hotărîrea CCR din 2 august este identică cu declaraţiile date sîmbătă, duminică, luni de Traian Băsescu, prin care acesta susţine că în cazul referendumului pentru demiterea unui preşedinte, se utilizează definiţia listelor electorale din Legea alegerilor prezidenţiale, care prevede că ronânii cu domiciliul şi reşedinţa în străinătate sunt trecuţi pe listele electorale permanente, deci, intră în calculul cvorumului de participare. Răspunsul a fost unul simplu: „Augustin Zegrean a încercat marea cu degetul. El, sau altcineva din CCR au introdus ulterior paragraful cu cântec, pentru a răspunde comenzii lui Traian Băsescu, dar după cum se vede şi cum s-a demonstrat,respectivul paragraf nu va putea fi utilizat pe 31 august. Pentru moment însă el (sau altcineva) şi-a făcut <> şi a mers pe varianta <>. Aceasta pentru că Zegrean are o relativă acoperire, dar numai pentru situaţia concretă a uneia dintre contestaţiile formulate. S-a mizat probabil şi pe reacţia presei favorabile preşedintelui suspendat, ceea ce s-a întâmplat, dar prevederile legislative sunt clare. Concluzia, s-a încercat acordarea unui sprijin unei acţiuni propagandistice a preşedintelui suspendat”, ne-a declarat unul dintre interlocuitori, poziţia fiind însă identică cu a celorlalţi jurişti consultaţi”
1.Cvorumul de participare la referendumul din 29 iulie a.c.
1.Dacă un referendum se desfăşoară în paralel cu alegeri parlamentare, atunci se aplică prevederile legii alegerilor parlamentare;
2.Dacă un referendum se desfăşoară în paralel cu alegeri prezidenţiale, atunci se aplică prevederi ale legii pentru alegerea preşedintelui;
3.Dacă un referendum se desfăşoară în paralele cu alegeri europarlamentare, atunci se aplică prevederi ale legii alegerilor europarlamentare.
Te înșeli amarnic dacă tu crezi că mă interesează porcariile tale! Nu ai minimul bun simț să te semnezi dar mă acuzi că aș fi băsist! Ești infect!
Legea spune ce spune! Dar reglementarile sunt diferite, una este Registrul si alta Listele.
Pentru Listele Electorale Permanente este un HG 720/2000, iar pentru Registrul Informatizat al Persoanelor este L.119/1996(r-2012.05).
Cele doua in fapt reglementeaza ce si cum se intocmesc Listele Electorale Permanante ACTUALIZATE inaintea oricarui eveniment cu caracter electoral ori referendum.
In fapt referendumul din 29 Julie a.c. s-a desfasurat in baza unor Liste Electorale NEACTUALIZATE, deoarece nici un cetetean de buna credinta nu a avut in vedere diabolica comportare a unor “cetateni responsabili”, adica mai responsabili decit cei 8,5 mil care s-au conformat chemarii civice de a se prezenta in fata urnelor.
Acei cetateni “responsabili” si cetateanul din garaj (sa ramina pe veci acolo) stiau foarte bine ca România nu are mai mult de 16 mil. de alegători si astfel credinţa oficiala a celor din majoritatea parlamentara ca se pot aduna peste 9 mil de alegatori la urne cu voturi Pro si CONTRA era in fond o FATA MORGANA.
Ciudat este ca nici un agent din servicii, si sigur erau destul de multi, nu au scapat informatia cui trebuie si cind trebuie, astfel ca ACTUALIZAREA Listelor sa se fi facut corect in perioada de pregatire a referendumului.
In fond CCR asta ar trebui sa faca, daca dorecste sa-si indeplineasca mandatul incredintat prin Constitutie, sa compare Cetatenii prezenti la vot cu numarul CORECT de alegatori ai României.
Drept pentru care alianta parlametara majoritara trebuie sa sustina guvernul in cea de a doua sansa care i s-a dat:Actualizarea Listelor Electorale pentru referendumul din 29 Julie a.c. E adevarat psot-factum nu ante-factum cum ar fi fost normal.
Cred ca orice cetatean realmente iubitor al acestei Cetati – ROMÂNIA – ar trebui sa doresca acest lucru, altfel apele nu se vor limpezi si vom rămâne aceeaşi plevuşcă numai buna de pescuit în ape tulburi.
June 2, 2020 •Views: 4
June 1, 2020 •Views: 430
June 1, 2020 •Views: 25
December 14, 2016 •Views: 12757
December 3, 2008 •Views: 1706
November 20, 2013 •Views: 1420
May 4, 2017 •Views: 2587
June 24, 2015 •Views: 2586
May 8, 2019 •Views: 1178
August 23, 2018 •Views: 1826
Salutare! Cred că asta te-ar putea interesa: "CE SPUNE LEGEA? Legea nr. 35/2008 CONTRAZICE manipulările ordinare ale USL-ului în chestiunea românilor din diaspora"! Acesta este linkul: https://www.dantanasa.ro/ce-spune-legea-legea-nr-352008-contrazice-manipularile-ordinare-ale-usl-ului-in-chestiunea-romanilor-din-diaspora/